Negativni efekat obustave rada američke vlade 
Ukoliko večeras u ponoć dođe do obustave rada američke federalne vlade, stotine hiljada državnih službenika ostaće bez plate. 
Reka Ilinois, koja protiče kroz istoimenu državu na američkom Srednjem Zapadu, veoma je važan plovni put za poljoprivrednike. je park rendžer u Korpusu vojnih inženjera na projektu plovnog puta reke Ilinois, koji nadgleda sistem sa prevodnicama na toj reci. Nije neuobičajeno da na reci dođe do prekida saobraćaja. Prirodne pojave, kao što su poplave ili suše, dovodile su do zatvaranja sistema sa prevodnicama, ali je to zatvaranje vrlo retko bilo uzrokovano političkim neslaganjem. Upravo zato ni rendžer Jubenk nije siguran šta bi obustava rada federalne vlade značila za Odred vojnih inženjera i reku Ilinois. Jubenk kaže da bi svaka odluka o zatvaranju sistema sa prevodnicama imala dalekosežne posledice i izvan države Ilinois. Ekspert za poljoprivredu  pažljivo prati te cene u trenutku dok su svetske zalihe hrane na niskom nivou, a cene sirovina, koje se prebacuju rekom, poput kukuruza i soje, vrlo visoke. Pirs, koji poseduje websajt , dodaje da bi obustava rada federalne vlade, pored zabrinutosti u vezi sa ponudom i potražnjom za sirovine i poljoprivredne proizvode, najviše pogodila industriju biogoriva. Kada je reč o direktnom uticaju na pojedince, jedan od onih koji će najviše biti pogođeni obustavom rada vlade je rendžer  Kao zaposleni u Odredu vojnih inženjera i on je državni službenik i njegova budućnost je neizvesna. Jubenk kaže da poslednja obustava rada federalne vlade 1995. i 1996. godine, nije imala veliki uticaj na svakodnevne operacije duž reke i da su svi bili plaćeni. Međutim, činjenica da zakonodavci ne mogu da se dogovore u vezi sa budžetom, dovela je do neizvesnosti kada je reč o tome kako bi nova obustava rada mogla da utiče na priovredu duž reke Ilinois i ostatka zemlje.